संदेश न्यूज,कोटा। शहर में अब यातायात नियमों को तोड़ने पर वाहनचालकों पर कड़ी कार्रवाई होगी। यातायात पुलिस ऐसे वाहनचालकों के खिलाफ कार्रवाई करने के लिए जीरो टॉलरेंस की नीति अपनाऐगी। इस अभियान की शुरुआत रविवार शाम को तालाब की पाल से हो चुकी है। यातायात पुलिस शहर के अलग अलग मार्गों को आदर्श ट्रैफिक जोन बनाऐगी। इसके
तहत ट्रैफिक पुलिस रोजाना शहर की एक रोड को चुनेगी, जिसके हिस्से को आदर्श ट्रैफिक जोन का रूप दिया जाएगा। उस मार्ग पर आदर्श ट्रैफिक जोन की वार्निंग का सूचना पट्ट लगेगा। इस मार्ग पर वाहन चालकों द्वारा हेलमेट नहीं लगाने, सीट बेल्ट नही लगाने, मोबाइल बात करते हुए वाहन चलाने, ओवरस्पीड, शराब पीकर वाहन चलाने, गलत ओवरटेक करने जैसे किसी ट्रैफिक नियम का उल्लंघन करने पर कार्रवाई की जाएगी। ऐसा लोगों को ट्रैफिक नियमों की पालना करवाने और इसे उनकी आदत शुमार करने लिए किया रहा है। आईज्ी रविदत्त गौड़ व एसपी गौरव यादव की पहल पर इस योजना को शहर में लागू किया जा रहा है।